Checheniston rahbari Ramzan Qodirov mashg‘ulotlar vaqtida olgan jarohatlar sabab unda jarrohlik operatsiyasi o‘tkazilganini ma’lum qildi. "Siz mashg‘ulotlarda raqiblarim menga zarba bera olmasligini ko‘p yozardingiz. Bu safar boshqacha bo‘ldi", — deb yozgan Qodirov Instagram’dagi o‘z sahifasida. Checheniston rahbari shu bilan birga respublikadagi shifokorlarning saviyasiga yuqori baho bergan. Qodirovning ta’kidlashicha, uni boshqa mamlakatda operatsiya qilish tavsiya etilganiga qaramay, u Rossiyada qolgan.